Diari Oficial de la Generalitat Valenciana


Sumari del DOGV 1062, del 11-05-1989 (1989/813856)

ORDRE de 20 de gener de 1989, de la Conselleria de Cultura, Educació i Ciència, per la qual es convoquen beques per a l'assistència a cursos de perfeccionament d'estudis musicals, teatrals, de dansa o cinematogràfics de caràcter nacional o internacional, durant l'any 1989, i se n'aproven les bases corresponents.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1062

Data del DOGV
:   11-05-1989

Secció del DOGV
:   AUTORITATS I PERSONAL

Número del document
:   1989/813856


Data del document
:   20-01-1989

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 20 de gener de 1989, de la Conselleria de Cultura, Educació i Ciència, per la qual es convoquen beques per a l'assistència a cursos de perfeccionament d'estudis musicals, teatrals, de dansa o cinematrogràfics de caràter nacional o internacional, durant l'any 1989, i se n'aproven les bases corresponents.  
Per tal de facilitar l?assistència a cursos de perfeccionament musical, teatral, de dansa o cinematogràfics, tant a Espanya com a l?estranger durant l'any 1989, d'acord amb els articles 2 i 31 de la Llei Orgànica 5/1989, per la qual s'aprovà l?Estatut d?autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 4/1983 de 30 de desembre de Govern Valencià.  
ORDENE:  
Article primer  
Es convoca la concessió de beques per a l?assistència a cursos de perfeccionament musical, teatral, de dansa o cinematogràfics de caràcter nacional i internacional o d'ampliació d'estudis per a l'any 1989 i s'aproven les bases per les quals es regiran i s'inclouen com a annex a aquesta Ordre.  
Article segon  
L?import d'aquestes ajudes es farà efectiu amb càrrec a l'aplicació 01.24.015.0.901.1 del pressupost per a 1989 de la Generalitat Valenciana.(Línia de subvenció 403/000/89. Ajudes a programes culturals).  
DISPOSICIONS FINALS  
Primera  
S'autoritza el Director General de Patrimoni Cultural a dictar les resolucions que requeresca l'aplicació i el desenvolupament d?allò que disposa aquesta Ordre.  
Segona  
Aquesta Ordre entrarà en vigor el mateix dia que serà publicada en el DOGV.  
València, 20 de gener de 1989.  
El Conseller de Cultura, Educació i Ciència,   
CEBRIA CISCAR I CASABAN  
ANNEX  
Bases per a la concessió de beques per a l?assistència a cursos de perfeccionament d'estudis musicals, teatrals, de dansa o cinematogràfics de caràcter nacional o internacional, durant l'any 1989.  
1. Beneficiaris.  
Els sol·licitants hauran de ser persones vinculades a la música, el teatre, la dansa o la cinematografia que acrediten realitzacions, experiència o iniciació suficient en les diferents especialitats artístiques, tècniques o docents i que residesquen a la Comunitat Valenciana. Les ajudes es concediran exclusivament a persones físiques i seran indivisibles.  
2. Modalitats i dotació de les beques.  
Les ajudes que es concediran en cada cas no podran depassar les quantitats següents:  
a) Per a assistència a cursos de perfeccionament a Espanya fins a 100.000 PTA.  
b) Per a assistència a cursos de perfeccionament a l?estranger, fins a 300.000 PTA.  
3. Sol·licituds.  
a) El termini de presentació de sol·licituds s'iniciarà a partir de l?endemà de la seua publicació en el DOGV i finalitzarà el 15 de juny de 1989.  
b) Les sol·licituds s'han de formalitzar segons el model que es facilitarà als Serveis Territorials de Cultura i Educació.  
Alacant: Carratalà, 47 - 03217.- Tel. (96) 5100400.  
Castelló: Av. del Mar, 23 - 12728 - Tel. (964) 228193.  
València: Av. Navarro Reverter, 2 - 46736 Tel (96) 3346140.  
i anirà acompanyada dels documents següents:  
1. Memòria explicativa del programa de treball que desenvoluparà cada participant.  
2. Certificat dels estudis realitzats anteriorment sobre matèries de l'especialitat.  
3. Relació d'activitats professionals desenvolupades.  
4. Prova acreditativa dels contactes realitzats pel sol·licitant amb el centre o institució proposats en la instància per al desenvolupament del seu programa de treball.  
5. En cas que la sol·licitud siga per a l'estranger, el sol·licitant ha d'indicar els idiomes que coneix i el nivell de coneixement respectiu.  
6. S'haurà de fer constar igualment les subvencions que s'hagen sol·licitat, o que hagen rebut d'altres institucions o organismes.  
c) Tota la documentació requerida es presentarà en els Serveis Territorials de Cultura i Educació just amb la sol·licitud o bé es remetrà per qualsevol dels procediments establerts en l'article 66 de la Llei de Procediment Administratiu.  
d) Si la sol·licitud no inclou totes les dades exigides o falta documentació acreditativa, s'instarà la persona interessada perquè, en el termini de deu dies solucione aquests defectes, amb l'advertiment que en cas contrari, la sol·licitud serà arxivada. En tot cas, la Direcció General de Patrimoni Cultural podrà demanar als sol·licitants que presenten qualsevol informació aclaratòria, que resulte necessària en relació amb els punts adés esmentats.  
4. Resolució de la sol·licitud.  
En atenció a la proposta elevada pel Cap del Servei de Música, Teatre i Cinematografia amb l?estudi previ de la Comissió Avaluadora creada amb aquesta finalitat, el Director General de Patrimoni resoldrà la concessió o denegació de les ajudes sol·licitades.  
5. Obligacions dels beneficiaris.  
a) Comunicar per escrit, a la Direcció General de Patrimoni Cultural, l'acceptació formal de la beca rebuda, tan bon punt en tinga coneixement oficial i aportar la certificació fefaent de l'acceptació en el centre proposat per al desenvolupament del seu programa de treball.  
b) Començar a gaudir de la beca l'any 1989 i acomplir ininterrompudament el programa de treball previst durant el període de temps per al qual s'havia demanat.  
e) Presentar davant la Direcció General de Patrimoni Cultural, dins el termini d'un més a partir del moment en què finalitze el curs per al qual havia estat concedida la beca, certificació de les autoritats acadèmiques, professor o professors del centre o institució i aprofitament del treball realitzat.  
La persona interessada acompanyarà també la documentació anterior amb una memòria detallada sobre el desenvolupament i realització del treball per al qual li fou concedida l'ajuda.  
d) Si els beneficiaris no compliren els requisits anteriors, la Conselleria de Cultura, Educació i Ciència no abonarà la quantitat concedida.